Dnešné moderné automatické práčky sú z hľadiska diagnostiky chýb pomerne nenáročné. Hoci by sa mohlo zdať, že sa môže pre rôzne technológie pokaziť všeličo, vedzte, že práčka vám často sama povie, kde je chyba – chybové kódy či hlásenia sú veľmi bežné a oprava je často veľmi jednoduchá, čo však neznamená, že aj lacná. Najčastejšie sa môžete stretnúť s poruchami čerpadla, keď práčka nevypúšťa vodu alebo naopak vodu nenapúšťa. Zvýšenú hlučnosť môže mať na svedomí uvoľnený bubon alebo uvoľnené ložisko. Problémom je, ak práčka tečie alebo práčka nedávkuje aviváž či prací prostriedok. Môže ísť o chybu snímača a podobne. Mnoho chýb sa dá opraviť spôsobom súčiastka za súčiastku. Opravy sa však oplatí nechať na špecializovaný servis.\r